Diari Oficial de la Generalitat Valenciana


Sumari del DOGV 7485, del 13-03-2015 (2015/2006)

Subhasta de bé immoble a Silla.
-------------------------------

### Dades del document

Número de DOGV
:   7485

Data del DOGV
:   13-03-2015

Secció del DOGV
:   V. ANUNCIS - C) ALTRES ASSUMPTES

Número del document
:   2015/2006


Organisme emissor
:   Notaria d'Antonio Donderis Seron

Tipus de document
:   Subhasta

Subhasta de bé immoble a Silla. [2015/2006]  
Antonio Donderis Serón, notari del Col·legi de Notaris de València, amb residència a Silla, faig saber que en la meua notaria, sítia a Silla (València), carrer de València, número 78, baixos, es tramita una venda extrajudicial, de conformitat amb l'article 129 de la Llei Hipotecària i el Reglament Hipotecari, en allò que no siga incompatible amb la Llei 1/2013, de 14 de maig, de mesures per a reforçar la protecció als deutors hipotecaris, la reestructuració de deute i el lloguer social, i a requeriment de Caixa Popular, Caixa Rural, Coop. de Crèdit V., de la finca hipotecada següent:  
Descripció. Urbana. U. Nau industrial diàfana i sense distribució interior, exceptuant-ne un xicotet bany auxiliar, és la primera de l'esquerra a la dreta mirant de front al conjunt immobiliari des del carrer del Perelló. Té una superfície construïda de tres-cents onze metres i quatre decímetres quadrats (311,04 m²), quaranta-set metres i trenta-huit decímetres quadrats (47,38 m²) de pati descobert i trenta metres i huitanta decímetres quadrats (30,80 m²) de pati posterior. I afronta: al front, amb el carrer del Perelló, per on té l'accés; a la dreta entrant, amb la nau número dos; a l'esquerra, amb la parcel·la de Peris Romeu i altres, i al fons, amb la parcel·la d'Alberto Tronchoni San Ramón.  
  
Quota de participació: 33,20 per cent.  
Inscripció. Inscrita en el Registre de la Propietat de Picassent número 2, al tom 2692, llibre 388 de Silla, foli 198, finca número 22083.  
  
Referència cadastral: 7879687GP3703B8801HX.  
I com que és procedent la subhasta de la dita finca, esta es durà a terme en les condicions següents:  
1r. Dia i hora.  
S'assenyala subhasta única per al dia 22 d'abril de 2015, a les 12.00 hores.  
2n. Lloc.  
La subhasta tindrà lloc al meu despatx professional, siti al carrer de València, número 78, baixos, de Silla (València).  
3r. Tipus.  
El tipus per a la primera subhasta és de tres-cents quaranta-sis mil cent trenta-nou euros i setanta-dos cèntims (346.139,72 €).  
4t. Documentació i advertències.  
La documentació i el certificat registral a què es referixen els articles 236.a i 236.b del Reglament Hipotecari es poden consultar en la notaria de dilluns a divendres, de 10.00 a 14.00 hores. S'entendrà que tot licitador accepta com a suficient la titulació i que les càrregues, els gravàmens i els assentaments anteriors a la hipoteca que s'executa continuaran subsistents.  
5t. Consignacions.  
Els licitadors hauran de consignar prèviament a la subhasta, en la notaria, una quantitat equivalent al 5 per cent del tipus corresponent, per mitjà de xec bancari a nom del notari.  
6t. Podran fer-se postures per escrit en plec tancat, adjuntant-hi el justificant del depòsit previ, fins al moment de la subhasta.  
  
7m. Només l'adjudicació a favor de l'executant o la rematada a favor d'este o d'un creditor posterior podrà fer-se cedint a un tercer.  
  
Finalment, per al cas que la comunicació per correu certificat al titular o titulars de l'última inscripció de domini, del lloc, el dia i l'hora fixats per a les subhastes a què es referix l'article 236.f del Reglament Hipotecari resultara infructuosa o negativa, servirà este anunci i la seua publicació als taulers d'anuncis de l'ajuntament o del registre de la propietat i, si és el cas, en el butlletí oficial de la província o de l'Estat, per a suplir i considerar efectuada la dita comunicació.  
  
Silla, 2 de març de 2015.- El notari: Antonio Donderis Seron.